# Franco Morbidelli

Franco Morbidelli (Roma, 4 de desembre de 1994) és un pilot de motociclisme italià que va guanyar el Campionat del Món de Moto2 de 2017. També va ser Campió d'Europa de Superstock 600 el 2013.

## Carrera esportiva

Fill de pare italià (l'antic pilot de motociclisme Livio Morbidelli) i mare brasilera, Morbidelli va debutar en Gran Premi a la categoria de Moto2 al Gran Premi de San Marino del 2013, el mateix any que va guanyar el Campionat d'Europa de Superstock. Durant els anys següents va mantenir una línia ascendent al mundial que el portà de l'onzè lloc final el 2014 al quart el 2016. El 2017 va entrar a l'equip Marc VDS Racing Team i guanyà el seu primer Gran Premi de Moto2, el GP de Qatar. Durant aquell any en va guanyar set més i finalment es va proclamar campió del món de Moto2.
El 2018, Morbidelli va pujar a MotoGP amb el mateix equip al comandament d'una Honda, amb Thomas Lüthi de company, i va acabar la temporada com a millor debutant, en quinzena posició final. El 2019 va entrar al nou equip Yamaha Petronas SRT com a company de Fabio Quartararo.
El 2020 continuà amb el mateix equip al costat de Quartararo. El romà va aconseguir el seu primer podi a MotoGP a la tercera prova de la temporada, el Gran Premi de la República Txeca, on fou segon. Durant la ronda següent, el Gran Premi d'Àustria, es va veure implicat en un accident impressionant amb Johann Zarco en què la seva Yamaha M1 i la Ducati Desmosedici de Zarco van travessar el circuit, afortunadament sense causar cap lesió. Durant el Gran Premi de San Marino, després d'haver fet una molt bona sortida, Morbidelli va aconseguir escapar-se al capdavant unes voltes més tard i va poder aconseguir la seva primera victòria a la categoria reina. Dos Grans Premis més tard va aconseguir la seva primera pole position a Catalunya, però va ser el seu company d'equip Fabio Quartararo qui va guanyar la cursa. Un mes després, Morbidelli va guanyar la seva segona cursa de MotoGP al Gran Premi de Terol per davant dels dos pilots de Suzuki Àlex Rins i Joan Mir. Després d'una segona pole position al Gran Premi de la Comunitat Valenciana, va aconseguir-hi una tercera victòria en superar Jack Miller, amb qui mantingué un intens duel, a l'última volta. Mir acabà el setè i amb això en tingué prou per a proclamar-se campió. A l'última ronda de la temporada, el Gran Premi de Portugal, Morbidelli va acabar al podi i va rematar la temporada com a subcampió, a 13 punts de Joan Mir.
Les temporades del 2021 al 2023 van ser força desafortunades per a Morbidelli i en acabar la darrera va deixar Yamaha i entrà al Pramac Racing, amb el qual correrà amb una Ducati durant la temporada del 2024.

## Resultats al Mundial de motociclisme

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Cursa | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
| Sprint | 12 | 9 | 7 | 6 | 5 | 4 | 3 | 2 | 1 | | | | | | |
* ↑ La cursa Sprint va ser introduïda la temporada del 2023
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida; les posicions en superíndex són les de la cursa Sprint)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pos | Pts |
| 2013 | Moto2 | Suter | QAT | AME | ESP | FRA | ITA | CAT | NED | GER | INP | CZE | GBR | SM 20 | ARA | MAL | AUS | JPN 18 | VAL 17 | | | | NC | 0 |
| 2014 | Moto2 | Kalex | QAT 25 | AME 17 | ARG 13 | ESP 20 | FRA 10 | ITA 10 | CAT 21 | NED 24 | GER 6 | INP Ret | CZE 8 | GBR 6 | SM 7 | ARA 5 | JPN 7 | AUS 13 | MAL Ret | VAL 21 | | | 11è | 75 |
| 2015 | Moto2 | Kalex | QAT 5 | AME 5 | ARG 5 | ESP 6 | FRA 5 | ITA Ret | CAT 8 | NED 19 | GER Ret | INP 3 | CZE 10 | GBR | SM | ARA | JPN | AUS 11 | MAL 15 | VAL Ret | | | 10è | 90 |
| 2016 | Moto2 | Kalex | QAT 7 | ARG 25 | AME 14 | ESP 4 | FRA 4 | ITA 8 | CAT 11 | NED 3 | GER Ret | AUT 2 | CZE 8 | GBR 2 | SM 5 | ARA 3 | JPN 3 | AUS 2 | MAL 2 | VAL 3 | | | 4t | 213 |
| 2017 | Moto2 | Kalex | QAT 1 | ARG 1 | AME 1 | ESP Ret | FRA 1 | ITA 4 | CAT 5 | NED 1 | GER 1 | CZE 8 | AUT 1 | GBR 3 | SM Ret | ARA 1 | JPN 8 | AUS 3 | MAL 3 | VAL 2 | | | 1r | 308 |
| 2018 | MotoGP | Honda | QAT 12 | ARG 14 | AME 21 | ESP 9 | FRA 13 | ITA 15 | CAT 14 | NED DNS | GER WD | CZE 13 | AUT 19 | GBR C | SM 12 | ARA 11 | THA 14 | JPN 11 | AUS 8 | MAL 12 | VAL Ret | | 15è | 50 |
| 2019 | MotoGP | Yamaha | QAT 11 | ARG Ret | AME 5 | ESP 7 | FRA 7 | ITA Ret | CAT Ret | NED 5 | GER 9 | CZE Ret | AUT 10 | GBR 5 | SM 5 | ARA Ret | THA 6 | JPN 6 | AUS 11 | MAL 6 | VAL Ret | | 10è | 115 |
| 2020 | MotoGP | Yamaha | ESP 5 | ANC Ret | CZE 2 | AUT Ret | STY 15 | SM 1 | EMI 9 | CAT 4 | FRA Ret | ARA 6 | TER 1 | EUR 11 | VAL 1 | POR 3 | | | | | | | 2n | 158 |
| 2021 | MotoGP | Yamaha | QAT 18 | DOH 12 | POR 4 | ESP 3 | FRA 16 | ITA 16 | CAT 9 | GER 18 | NED | STY | AUT | GBR | ARA | SM 18 | AME 19 | EMI 14 | ALR 17 | VAL 11 | | | 17è | 47 |
| 2022 | MotoGP | Yamaha | QAT 11 | INA 7 | ARG Ret | AME 16 | POR 13 | ESP 15 | FRA 15 | ITA 17 | CAT 13 | GER 13 | NED Ret | GBR 15 | AUT Ret | SM Ret | ARA 17 | JPN 14 | THA 13 | AUS Ret | MAL 11 | VAL 10 | 19è | 42 |
| 2023 | MotoGP | Yamaha | POR 14 | ARG 4$^4$ | AME 8 | ESP 11 | FRA 10 | ITA 10 | GER 12 | NED 9 | GBR 14 | AUT 11$^9$ | CAT 14 | SM 15 | IND 7 | JPN 17 | INA 14 | AUS 17 | THA 11 | MAL 7 | QAT 16 | VAL 7 | 13è | 102 |
| 2024 | MotoGP | Ducati | QAT 18 | POR 18 | AME Ret | ESP Ret$^4$ | FRA 7 | CAT Ret | ITA 6$^4$ | NED 9$^9$ | GER 5$^5$ | GBR 10 | AUT 8$^6$ | ARA 6 | SM Ret$^3$ | EMI 5$^9$ | INA 4$^5$ | JPN 5$^5$ | AUS 6$^5$ | THA Ret$^6$ | MAL 14$^6$ | SLD 8$^6$ | 9è | 173 |

## Referències

* ↑ Corgnati, Fabrizio. «La Moto2 parla italiano con Franco Morbidelli: «E ora continuiamo così»» (en italià). motori.diariodelweb.it, 26-03-2017. Arxivat de l'original el 2017-03-31. [Consulta: 30 març 2017].
* ↑ «Vidéo : Effroyable accrochage Zarco-Morbidelli à Spielberg» (en francès). gp-inside.com, 16-08-2020. Arxivat de l'original el 2020-10-18. [Consulta: 18 octubre 2020].
* ↑ «Morbidelli décroche son premier succès à domicile.» (en francès). motogp.com, 13-09-2020. [Consulta: 18 octubre 2020].
* ↑ «GP Valence - Victoire de Morbidelli, títol pour Mir !» (en francès). motogp.com, 15-11-2020. [Consulta: 24 novembre 2020].

## Enllaços externs

* Franco Morbidelli - Lloc web oficial (italià)
Campions del Món de motociclisme de 250cc i Moto2$^1$ :
1949 - Ruffo
1950 - Ambrosini
1951 - Ruffo
1952 - Lorenzetti
1953 - Haas
1954 - Haas
1955 - Müller
1956 - Ubbiali
1957 - Sandford
1958 - Provini
1959 - Ubbiali
1960 - Ubbiali
1961 - Hailwood
1962 - Redman
1963 - Redman
1964 - Read
1965 - Read
1966 - Hailwood
1967 - Hailwood
1968 - Read
1969 - Carruthers
1970 - Gould
1971 - Read
1972 - Saarinen
1973 - Braun
1974 - Villa
1975 - Villa
1976 - Villa
1977 - Lega
1978 - Ballington
1979 - Ballington
1980 - Mang
1981 - Mang
1982 - Tournadre
1983 - Lavado
1984 - Sarron
1985 - Spencer
1986 - Lavado
1987 - Mang
1988 - Pons
1989 - Pons
1990 - Kocinski
1991 - Cadalora
1992 - Cadalora
1993 - Harada
1994 - Biaggi
1995 - Biaggi
1996 - Biaggi
1997 - Biaggi
1998 - Capirossi
1999 - Rossi
2000 - Jacque
2001 - Kato
2002 - Melandri
2003 - Poggiali
2004 - Pedrosa
2005 - Pedrosa
2006 - Lorenzo
2007 - Lorenzo
2008 - Simoncelli
2009 - Aoyama
2010 - Elías
2011 - Bradl
2012 - M. Márquez
2013 - Espargaró
2014 - Rabat
2015 - Zarco
2016 - Zarco
2017 - Morbidelli
2018 - Bagnaia
2019 - À. Márquez
2020 - Bastianini
2021 - Gardner
2022 - Fernández
2023 - Acosta
2024 - Ogura :
$^1$El campionat de 250cc se substituí pel nou de Moto2 la temporada de 2010. :